НАРЕДБА

за определяне размера на местните данъци 

на територията на община Враца

(Приета с решение № 47/21. 02. 2008 година на ОбС Враца  ,изм. и доп. с решение № 303 / 29.01.2009 г. на ОбС- ВРАЦА; изм. и доп. с р-ние №329/ 19.02.2009г ., изм. и доп. с р-ние №554/ 28.01.2010г , изм. и доп. с р-ние № 862/25.01.2011г. на ОбС- Враца, изм.и доп. с р-ние № 620/17.12.2013г., изм.и доп. с решение № 51/ 26.01.2016г., изм.и доп. с решение № 323/ 29.11.2016г., изм. и доп. с решение № 951/29.01.2019 г., изм.и доп. с решение № 37/19.12.2019 г. ,изм.и доп. с решение № 498/30.11.2021 г.) изм. и доп. с решение № 411/25.03.2025 г.)

Глава първа

Общи положения

Чл.1. С тази наредба се уреждат отношенията, свързани с определяне размера на местните данъци на територията на община Враца.
Чл.2. (изм.и доп. с решение № 323/ 29.11.2016г.) В общинския бюджет постъпват следните местни данъци: 

1. Данък върху недвижимите имоти;

2. Данък върху наследствата;

3. Данък върху даренията;

4. Данък при възмездно придобиване на имущества;

5. Данък върху превозните средства;

6. Патентен данък;
7. (нова с р-ние № 862/25.01.2011г. ) Туристически данък;
8. (изм. с решение № 323/ 29.11.2016г.) Данък върху таксиметров превоз на пътници.

Чл.3. (1) Размерите на местните данъци по чл. 2 се определят с тази наредба при условията, по реда и в границите, определени в Закона за местните данъци и такси;

(2) (изм.и доп. с решение № 323/ 29.11.2016г.) Когато до края на предходната година общинския съвет не е определил размера на местните данъци за текущата година, местните данъци се събират на базата на действащия размер към 31 декември на предходната година. Срокът по т.8 на ал.2 е до 31 октомври на предходната година;

(3) Не се допускат изменения в приетите от общинския съвет размер и начин на определяне на местните данъци в течение на годината.

Чл.4. (изм.и доп. с решение № 323/ 29.11.2016 г., доп. с решение № 498/30.11.2021 г.) Местните данъци се заплащат в брой в касите на общинската администрация и в населените места на територията на община Враца, безкасово по съответната приходна сметка, с пощенски запис в пощенски клон и чрез картови плащания на ПОС терминални устройства – на касите на Дирекция „Местни данъци и такси”. Допълнителна възможност е използването на електронните начини на заплащане по интернет на задълженията за местни данъци, използвайки системата виртуален ПОС, достъпен с ПИН код, предоставен от Дирекция "Местни данъци и такси" на страницата на Община Враца www.vratza.bg, както и чрез портала за електронни услуги на Националната агенция за приходи, достъпни с ПИК код, издаден от НАП, на интернет страница https://nra.bg. Плащания се приемат и в брой на касите на оператори на система за електронни плащания, данни за които се публикуват на интернет страницата на общината.
Чл.5. (1) Установяването, обезпечаването и събирането на местните данъци се извършват от служители на общинската администрация, определени със заповед на кмета на общината, по реда на ДОПК. Обжалването на свързаните с тях актове се извършва по същия ред.

(2) (изм. с р-ние № 862/ 25.01.2011г.) Невнесените в срок данъци по тази наредба се събират заедно с лихвите по Закона за лихвите върху данъци, такси и други подобни държавни вземания. Принудителното събиране се извършва от публични изпълнители по реда на Данъчно-осигурителния процесуален кодекс /ДОПК/ или от съдебни изпълнители по реда на Гражданския процесуален кодекс.
 (3) (изм. с р-ние № 862/ 25.01.2011г., изм. и доп. с решение № 411/25.03.2025 г.)

Компетентен орган за отсрочване и разсрочване на местни данъци в размер до 100 000 лв. съответно 51 129.19 евро и при условие, че отсрочването или разсрочването се иска до една година от датата на издаване на разрешението, е кметът на общината, а в останалите случаи е общинският съвет.“


(4) (нова с р-ние № 862/25.01.2011г., доп. с решение № 498/30.11.2021 г.) В производствата по ал.1 служителите на общинската администрация имат правата и задълженията на органи по приходите, а в производствата по обезпечаване на данъчни задължения – на публични изпълнители. Кметът на общината упражнява правомощията на решаващ орган по чл.152, ал.2 от Данъчно-осигурителния процесуален кодекс, а ръководителят на звеното за местни приходи/директорът на дирекцията – на териториален директор на Националната агенция за приходи. Изпълнителният директор на Националната агенция за приходите издава методически указания за прилагането на Закона за местните данъци и такси.


(5) (нова с р-ние № 862/25.01.2011г.) Когато в нормативен акт е предвидено изискване  за представяне на удостоверение по чл.87, ал.6 от ДОПК за задължения за данъци по тази наредба се представя удостоверение само за задълженията за данъци към общината по постоянен адрес, съответно седалище, на задълженото лице.
Чл.6. (1) Общинският съвет определя условията и реда за информиране и обсъждане с гражданите и бизнеса на предложения за определяне размерите на местните данъци.


(2) (нова с решение № 498/30.11.2021 г.) Община Враца предоставя ежедневна информация по електронен път на Министерството на финансите по реда  на чл.5а от Закона за местните данъци и такси.
Глава втора

Местни данъци

Раздел І

Данък върху недвижимите имоти

Чл.7. (1) (изм.и доп. с решение № 323/ 29.11.2016г, изм. с решение № 951/29.01.2019 г., изм. с решение № 498/30.11.2021 г.) С данък върху недвижимите имоти се облагат разположените на територията на страната сгради и самостоятелни обекти в сгради, както и поземлените имоти, разположени в строителните граници на населените места и селищните образувания, и поземлените имоти извън тях, които според подробен устройствен план имат предназначението по чл.8, т. 1 от Закона за устройство на територията и след промяна на предназначението на земята, когато това се изисква по реда на специален закон.

(2) Не се облагат с данък поземлените имоти, заети от улици, пътища от републиканската и общинската пътни мрежи и железопътната мрежа, до ограничителните строителни линии. Не се облагат с данък и поземлените имоти, заети от водни обекти, държавна и общинска собственост.

(3) Не се облагат с данък земеделските земи и горите, с изключение на застроените земи - за действително застроената площ и прилежащия й терен.

(4) (изм.и доп. с р-ние № 620/17.12.2013г.) (в сила от 01.01.2014 г.) Не се облагат с данък недвижимите имоти с данъчна оценка до 1680 лв. включително.
Чл.8. (1) Данъчно задължени лица са собствениците на облагаеми с данък недвижими имоти.

(2) (изм. с р-ние № 862/25.01.2011г.) Собственикът на сграда, построена върху държавен или общински поземлен имот, е данъчно задължен и за този имот или съответната част от него.

(3) При учредено вещно право на ползване данъчно задължен е ползвателят.

(4) (изм. и доп. с решение № 498/30.11.2021 г.) При концесия за добив данъчно задължено лице е собственикът, с изключение на случаите, при които в полза на концесионера е учредено вещно право на ползване върху поземления имот или съответната част от него.

 (5) (нова- с р-ние № 862/25.01.2011г.) За имот - държавна или общинска собственост, данъчно задължено е лицето, на което имотът е предоставен за управление.
Чл.9. (изм.и доп. с решение № 951/29.01.2019г. ) Когато върху облагаем недвижим имот правото на собственост или ограниченото вещно право на ползване е притежание на няколко лица, те дължат данък съответно на частите си.

Чл.10. (1) (изм.и доп. с р-ние № 620/17.12.2013г, изм. и доп. с решение № 498/30.11.2021 г.) Данъкът върху недвижимите имоти се заплаща по реда на чл. 4 от настоящата наредба.
(2) (изм. и доп. с решение № 951/29.01.2019г.) Всеки от съсобствениците на имота, съответно от съпритежателите на ограниченото вещно право на ползване, може да плати данъка за целия имот за сметка на останалите.
(3) (нова с решение № 498/30.11.2021 г.) Данъкът, дължим от концесионера за имот, разположен на територията на община Враца и съседни общини, постъпва в приход на община Враца, когато по-голямата част от имота е разположен на нейната територия.

(4) (нова с решение № 498/30.11.2021 г.) При прехвърляне на недвижим имот или при учредяване на вещни права върху недвижим имот дължимият до прехвърлянето/учредяването данък, включително за месеца на прехвърлянето/учредяването, се заплаща от прехвърлителя/учредителя преди прехвърлянето/учредяването.
Чл.11. (1) (изм. с р-ние № 862/25.01.2011г., изм.и доп. с решение № 51/ 26.01.2016г., изм.и доп. с решение № 323/ 29.11.2016г.)  ) Данъкът върху недвижимите имоти се плаща на две равни вноски в следните срокове: до 30 юни и до 31 октомври на годината, за която е дължим. За недвижимите имоти, придобити през текущата година, данъкът се заплаща в цитираните срокове, а в случаите, в които придобиването  е след изтичането им, данъкът се заплаща в двумесечен срок от датата на придобиване на имота.
(2) (изм. с р-ние № 862/25.01.2011г., изм.и доп. с решение № 51/ 26.01.2016г.) На предплатилите до 30 април за цялата година се прави отстъпка 5 на сто. 

(3) (изм. с р-ние № 862/25.01.2011г.) Задължените лица се информират писмено за размера на дължимия от тях данък.

Чл.12. Данъкът се заплаща независимо дали недвижимите имоти се използват или не.

Чл.13. (доп. с решение № 498/30.11.2021 г.) От заплащане на данък се освобождават лицата за имотите, определени в чл.24 от Закона за местните данъци и такси. Лицата предявяват правото си на освобождаване от данък или за ползване на данъчно облекчение чрез данъчна декларация, която подават в срока по чл.14, ал.1 от Закона за местните данъци и такси.

Чл.14. Данъкът върху недвижимите имоти постъпва в приход на бюджета на общината, на територията на която се намира имотът.

Чл.15. (изм.и доп. с р-ние № 620/17.12.2013г.) Данъкът върху недвижимите имоти се определя в размер на: 

(1)1,5 на хиляда върху данъчната оценка на недвижимия имот за физически лица;

(2) (изм.и доп. с р-ние № 620/17.12.2013г., отм. с Решение №1432 от 03.02.2021 г. по адм. дело № 7767/2020 г. на ВАС на Р.България, нов с решение № 498/30.11.2021 г.) 1,5 на хиляда върху данъчната оценка на жилищен имот и 2 на хиляда върху данъчната оценка на нежилищен имот за юридически лица и еднолични търговци.
(3) (нова с решение № 498/30.11.2021 г.) Данъкът се определя от служител на общинската администрация по местонахождението на недвижимия имот и се съобщава на данъчно задълженото лице или на негов законов представител.
Чл.16. Данъчната оценка на недвижимите имоти на гражданите се определя по норми съгласно приложение № 2 от Закона за местните данъци и такси, в зависимост от вида на имота, местонахождението, площта, конструкцията и овехтяването и се съобщава на данъчно задължените лица.

Чл.17. (1) (изм. и доп. с р-ние №554/28.01.2010г, изм. с р-ние № 862/25.01.2011г.).

 1. Данъчната оценка на нежилищните имоти на предприятията е по-високата между отчетната им стойност и данъчната оценка съгласно приложение № 2 от ЗМДТ. Когато собственикът, съответно носителят на ограниченото вещно право , е предприятие, в декларацията по чл.14 от ЗМДТ се посочва и отчетната стойност и други обстоятелства, имащи значение за определянето на данъка. 

2. Данъчната оценка на жилищните имоти на предприятията е данъчната им оценка съгласно приложение № 2 от ЗМДТ. 

(2) Данъчната оценка на недвижимите имоти, върху които е учредено право на ползване на предприятие, е отчетната им стойност по баланса на собственика или данъчната оценка съгласно приложение № 2 от Закона за местните данъци и такси, а за жилищните имоти - данъчната оценка съгласно приложение № 2 от Закона за местните данъци и такси.

(3) Данъчната оценка на имотите по чл.11, ал.2 от Закона за местните данъци и такси, върху които са построени сгради на лица, различни от собственика на поземления имот, се определя съгласно нормите по приложение № 2 от Закона за местните данъци и такси.

(4) (изм. и доп. с решение № 498/30.11.2021 г.) При липса на счетоводни данни данъчната оценка се определя от служител на общинската администрация за сметка на данъчно задълженото лице. Данъчната оценка се определя от служител на общинската администрация и при наличие на счетоводни данни, определени в нарушение на приложимото счетоводно законодателство. Определянето на данъчната оценка се извършва по реда на Данъчно-осигурителния процесуален кодекс.

Чл.18. (1) (изм.и доп. с решение № 323/ 29.11.2016г.) Данъкът се определя върху данъчната оценка на недвижимите имоти по чл.10, ал.1 от Закона за местните данъци и такси към 1 януари на годината, за която се дължи, и се съобщава на лицата до 1 март на същата година.

 (2) При промяна на данъчната оценка на имота през годината данъкът се определя върху новата оценка от месеца, следващ месеца на промяната. В случаите на промяна от общинския съвет на границите на зоните в населените места и категориите на вилните зони или на населените места, данъкът се определя върху новата данъчна оценка от 1 януари на следващата година.

(3) (нова приета с р-ние № 554/28.01.2010г.)Алинея 2, изречение първо не се прилага за нежилищните имоти, които са собственост на предприятията или върху които им е учредено ограничено вещно право  на ползване.
Чл.19. (1) За имот, който е основно жилище, данъкът се дължи с 50 на сто намаление.

(2) За имот, който е основно жилище на лице с намалена работоспособност от 50 до 100 на сто, данъкът се дължи със 75 на сто намаление. 
  (3) (нова, приета с решение № 951/29.01.2019г.) В случай, че е установено деклариране на повече от едно основно жилище, облекченията по ал. 1 и 2 не се прилагат и данъкът, определен по чл.15, се дължи в пълен размер за всяко от жилищата и за периода, в който едновременно са декларирани като основни жилища.

Чл.20. (изм.с р-ние № 862/25.01.2011г.) (1) (досегашен текст става ал. 1 с р-ние № 951/29.01.2019г.) Необходимо условие за определяне на данъка е наличието на подадена данъчна декларация по чл.14 от Закона за местните данъци и такси.
(2) (нова, приета с решение № 951/29.01.2019г.) Не се подават данъчни декларации за облагане с годишен данък за новопостроените сгради, подлежащи на въвеждане в експлоатация по реда на Закона за устройство на територията. Необходимите данни за определяне на данъка на новопостроените сгради и/или на самостоятелни обекти в тях се предоставят на служителите по чл.4, ал.1 от ЗМДТ от възложителя на строежа след завършването на сградата в груб строеж по образец, определен от министъра на финансите.

(3) (нова, приета с решение № 951/29.01.2019г.) Не се подават данъчни декларации за облагане с годишен данък за имотите и ограничените вещни права, придобити по възмезден или безвъзмезден начин по раздел трети от Глава втора на ЗМДТ.

(4) (нова, приета с решение № 951/29.01.2019г.) За новопостроен или придобит по друг начин имот или ограничено вещно право на ползване в двумесечен срок предприятията подават информация за отчетната стойност и други обстоятелства, имащи значение за определянето на данъка.
(5) (нова с решение № 498/30.11.2021 г.) При придобиване на имот по наследство декларацията по ал. 1 се подава в срока по чл. 32 от Закона за местните данъци и такси. В случай че не е подадена данъчна декларация по ал. 1 от наследниците или заветниците, след изтичането на срока по чл. 32 от Закона за местните данъци и такси служител от общинската администрация  образува партида за наследения недвижим имот въз основа на данните, налични в общината и в регистъра на населението.

(6) (нова с решение № 498/30.11.2021 г.) Не се подават данъчни декларации за облагане с годишен данък за новопостроените сгради, подлежащи на въвеждане в експлоатация по реда на Закона за устройство на територията. Необходимите данни за определяне на данъка на новопостроените сгради и/или на самостоятелни обекти в тях се предоставят на служителите от общинската администрация от възложителя на строежа в двумесечен срок след завършването на сградата в груб строеж по образец, определен от министъра на финансите.

(7) (нова с решение № 498/30.11.2021 г.) Подадената декларация от един съсобственик, съответно ползвател, ползва останалите съсобственици или ползватели. Подадените данни по ал. 6 от един възложител ползват останалите възложители.

(8) (нова с решение № 498/30.11.2021 г.) При прехвърляне на собствеността на имота или при учредяване на ограничено вещно право на ползване приобретателят дължи данъка от началото на месеца, следващ месеца, през който е настъпила промяната в собствеността или  ползването, освен ако данъкът е  платен от прехвърлителя. 

(9) (нова с решение № 498/30.11.2021 г.) При частично или при пълно унищожаване на сградите, както и при преминаване на недвижимите имоти от необлагаеми в облагаеми и обратно данъчно задължените лица уведомяват за това общината по местонахождението на имота по реда и в срока по чл.14, ал.1 от Закона за местните данъци и такси. В тези случаи задължението за плащане на данъка се прекратява, съответно възниква, от началото на месеца, следващ месеца, в който е настъпила промяната. 

(10) (нова с решение № 498/30.11.2021 г.) За новопостроените сгради и постройки, които не подлежат на въвеждане в експлоатация по реда на Закона за устройство на територията собственикът уведомява за това писмено в 2-месечен срок общината по местонахождението на имота, като подава данъчна декларация за облагане с годишен данък върху недвижимите имоти.
Чл.21. (1) (досегашен текст става ал.1 и се изменя с р-ние № 951/29.01.2019г.) При преустройство и при промяна на предназначението на съществуваща сграда или на самостоятелен обект в сграда, както и при промяна на друго обстоятелство, което има значение за определяне на данъка, данъчно задължените лица уведомяват общината по реда и в срока по ал.1 на чл.14 от ЗМДТ.
(2) (нова, приета с решение № 951/29.01.2019г.) В случай, че не е подадена данъчна декларация по ал.1 от наследниците или заветниците, след изтичането на срока по чл.32 от ЗМДТ служителят по чл.4, ал.1 от ЗМДТ образува партида за наследения недвижим имот въз основа на данните, налични в общината и в регистъра на населението.
(3) (нова, приета с решение № 951/29.01.2019г.) Не се изисква подаване на данъчна декларация, когато промяната в обстоятелствата, имащи значение за определяне на данъка, са удостоверени от общината в случаите на търпимост на строежите, в изпълнение на Националната програма за енергийна ефективност на многофамилни жилищни сгради или в качеството й на възложител по Закона за устройство на територията. Служител от общинската администрация отразява служебно настъпилите промени в техническите характеристики на имота.

(4) (нова, приета с решение № 951/29.01.2019г.) Завършването на сграда или на част от нея се установява с удостоверение за въвеждане в експлоатация или разрешение за ползване, издадени по реда на Закона за устройство на територията, както и с удостоверение по чл.54а, ал.3 от Закона за кадастъра и имотния регистър.

(5) (нова, приета с решение № 951/29.01.2019г.) Органите, издаващи документите по ал.4, предоставят служебно по един екземпляр от тях на данъчната служба на общината в едноседмичен срок от издаването им.

(6) (нова, приета с решение № 951/29.01.2019г.) За новопостроените сгради или части от сгради се дължи данък от началото на месеца, следващ месеца, през който са завършени. Данъкът  се дължи и в случаите, когато в двегодишен срок от завършването на сградата в груб строеж, съответно – в едногодишен срок от съставяне на констативен акт по чл.176, ал.1 от Закона за устройство на територията, сградата не е въведена в експлоатация или не е издадено разрешение за ползване.

(7) (нова, приета с решение № 951/29.01.2019г.) Лицето, упражняващо строителен надзор, или техническият ръководител – за строежите от пета категория, предоставя екземпляр от съставения констативен акт по чл. 176, ал. 1 от Закона за устройство на територията на данъчната служба на общината в едноседмичен срок от съставянето му.

(8) (нова, приета с решение № 951/29.01.2019г.) Завършването на сградата в груб строеж се установява по реда на чл. 181, ал. 2 от Закона за устройство на територията. Обстоятелствата по ал. 6, изречение второ се установяват с констативен акт, съставен от служители на общината. Актът се съобщава на данъчно задълженото лице, което може да оспори констатациите в акта в 7-дневен срок от уведомяването.

Чл.21а. (нов, приет с решение № 951/29.01.2019г.) (1) Служителят на общинската администрация проверява подадените декларации. Той може да иска допълнителни данни за облагаемия имот, да сверява данните от декларацията със счетоводните книги, планове, скици и документи, въз основа на които имотът се притежава или се ползва, а при нужда – и чрез измерване на имота от техническите органи и предоставената служебно информация по чл. 21, ал. 5, 7 и 8 и чл. 37, ал. 5.
(2) При поискване от служителите на общинската администрация на данни и доказателствен материал за имотно състояние (копия от карти и планове, компютърни модели, регистри и други), съответните служби на бюджетна издръжка са длъжни да ги предоставят безвъзмездно в 7-дневен срок.

(3) Данни по ал. 2 от кадастъра се предоставят при условията и по реда, предвидени в Закона за кадастъра и имотния регистър.
(4) Националната агенция за приходите по електронен път предоставя на общинската администрация в 14-дневен срок от получаването на искане информация относно обектите с регистрирани фискални устройства.

Раздел ІІ

Данък върху наследствата
Чл.22. (1) С данък върху наследствата се облагат наследените по закон или по завещание имущества в страната или в чужбина на български граждани, както и имуществата в страната на чуждите граждани. 

(2) Имуществата на лица без гражданство се облагат като имущества на български граждани, ако постоянното им местопребиваване е на територията на страната.

Чл.23. (1) Наследственото имущество включва притежаваните от наследодателя движими и недвижими вещи и права върху такива вещи, както и другите му имуществени права, вземания и задължения към момента на откриване на наследството, освен ако със закон е предвидено друго.

(2) Като наследствено се облага и имуществото, което се получава в случай на смърт на наследодателя непосредствено от трето лице въз основа на сключен от наследодателя договор.

(3) Алинея 2 не се прилага, ако договорът е сключен в изпълнение на задължение по закон.

Чл.24. (1) Данъкът върху наследството се заплаща от наследниците по закон или по завещание, както и от заветниците.

(2) Данък върху наследството не се заплаща от преживелия съпруг и от наследниците по права линия без ограничения.

Чл.25. (1) При откриване на наследство данъчно задължените лица по чл.24 или техните законни представители са длъжни в срок от 6 месеца да подадат декларация по чл.32 от Закона за местните данъци и такси в общината по последното местожителство на наследодателя, а ако последният е имал местожителство в чужбина – по местонахождението на по-голямата част от имуществото му в страната.
(2) (нова с решение № 498/30.11.2021 г.) За наследник или заветник, който не е съпруг, низходящ, родител, брат или сестра, 6-месечният срок от подаване на декларацията тече от узнаването, че наследството е открито.

(3) (нова с решение № 498/30.11.2021 г.) За имуществата на лица, обявени от съда за отсъстващи, декларацията се подава от лицата, които се явяват наследници на обявения за отсъстващ към момента на последното известие от него. В тези случаи 6-месечният срок за подаване на декларацията започва да тече от въвеждането във владение.
(4) (нова с решение № 498/30.11.2021 г.) Когато наследникът е лице, което е било заченато към момента на откриване на наследството и е живородено, срокът по ал. 1 за неговите законни представители започва да тече от деня на раждането му.
(5) (нова с решение № 498/30.11.2021 г.) Подадената в срок декларация от един наследник ползва и другите наследници.
(6) (нова с решение № 498/30.11.2021 г.) Данъчно задължените лица посочват в декларацията полученото наследствено имущество по вид, местонахождение и оценка.
(7) (нова с решение № 498/30.11.2021 г.) Наследствени имущества, за които данъчно задължените лица са узнали след изтичане на сроковете по предходните алинеи, се декларират в едномесечен срок от узнаването. В тези случаи дължимият данък се преизчислява.
Чл.26. Наследственото имущество, с изключение на освободеното от данък, се оценява съгласно чл.33 от Закона за местните данъци и такси.

Чл.27. (1) Облагаемата наследствена маса се разделя на наследствени дялове, като за всеки наследник се определя дял по реда на Закона за наследството .

(2) Наследствените дялове се увеличават, съответно намаляват, със стойността на заветите, оценени по реда на чл.33 от Закона за местните данъци и такси.
(3) (нова с решение № 498/30.11.2021 г.) От актива на облагаемата наследствена маса, определен по реда на чл. 33 от Закона за местните данъци и такси, се приспадат:

1. установените по основание и размер задължения на наследодателя към момента на откриване на наследството, ако срещу тези задължения не се придобива имущество, което е освободено от данък върху наследствата; не се приспадат задълженията към кредитори, вземанията на които към наследодателя са погасени по давност и не са изпълнени в 6-месечния срок по чл. 32 от Закона за местните данъци и такси;

2. правата и вземанията, които наследниците са прехвърлили в полза на държавата или общините по установения от закона ред в 6-месечния срок по чл. 32 Закона за местните данъци и такси;

3. разноските за погребение в размер 1000 лв.;

4. предвидените в закона облекчения.
Чл.28 (изм. и доп. с решение № 411/25.03.2025 г.)
 Данъкът се определя поотделно за всеки наследник или заветник, както следва:


1. за братя и сестри и техните деца – 0,4 на сто за наследствен дял над 250 000 лв., съответно 127 822.97 евро;


2. за лица, извън посочените в т. 1 – 3,3 на сто за наследствен дял над 250 000 лв., съответно 127 822.97 евро“

Чл.29. (изм. с решение №498/30.11.2021 г.) Освобождават се от данък върху наследство имущества определени в чл.38 от Закона за местните данъци и такси.

Чл.30. (1) (досегашен текст, става ал.1 с р-ние № 951/29.01.2019г.) Определеният данък се съобщава на всеки наследник или заветник поотделно по реда на Данъчно-осигурителния процесуален кодекс.
(2) (нова, приета с решение № 951/29.01.2019г.) На основата на данъчната оценка, послужила за определяне на данъка по ал.1, служителят в общинската администрация определя дължимия годишен данък и го съобщава на всеки наследник или заветник.
Чл.31. Данъкът се плаща в 2-месечен срок от връчване на съобщението.
Чл.31а. (нов с решение № 498/30.11.2021 г.) В случай, че наследодателят е придобил по наследство недвижимо имущество, в наследствената маса се включват 40 на сто от данъчната оценка на това имущество, ако то е придобито до 1 година преди смъртта му; 50 на сто, ако е придобито до 2 години преди смъртта му, и 60 на сто, ако е придобито до 3 години преди смъртта му.
Чл.31б. (нов с решение № 498/30.11.2021 г.) Когато се наследява предприятие на едноличен търговец, участие в събирателно дружество, дялове и акции, представляващи повече от 50 на сто от капитала на търговските дружества, дължимият данък може да бъде заплатен в срок до 1 година от откриване на наследството заедно със законната лихва, която започва да се начислява след изтичане на 2-месечния срок.
Чл.31в. (нов с решение № 498/30.11.2021 г.) (1) Сумите по сметки на починали лица се изплащат на техните наследници след представяне на удостоверение от общината, че са посочени в декларацията за облагане с данък върху наследствата и данъкът е платен. Когато данъкът не е платен, той се удържа и се превежда по сметката на съответната община в едномесечен срок от представянето на документ за размера на дължимия данък, а на наследниците се изплащат суми до размера на остатъка по сметката на наследодателя.

(2) Алинея 1 се прилага съответно и при изплащане на обезщетения по договор за застраховка "Живот", сключен от наследодателя в полза на трети лица.

(3) Прехвърлянето на поименни акции и други ценни книжа, принадлежали на лица, които са починали или са обявени за отсъстващи, се извършва въз основа на удостоверение, издадено от общината по местооткриване на наследството, че тези ценни книжа са посочени в декларацията и дължимият данък върху наследството е платен.
Чл.31г. (нов с решение № 498/30.11.2021 г.)  Банките, застрахователните и другите търговски дружества, както и всички други лица, които са влогодържатели или длъжници по ценни книги, пари или друго имущество, което влиза в едно наследство, за което знаят че е открито, са длъжни преди плащането, предаването или прехвърлянето на това имущество да изпратят опис на имуществото на общината по местооткриване на наследството.

Раздел ІІІ

Данък при придобиване на имущества по  дарение и по възмезден начин

Чл.32. (1) Обект на облагане с данък са имуществата, придобити по дарение, както и недвижимите имоти, ограничените вещни права върху тях и моторните превозни средства, придобити по възмезден начин.

(2) Подлежат на облагане с данък в размер на данък дарение и безвъзмездно придобитите по друг начин имущества, както и погасените чрез опрощаване задължения.

(3) (нова с р-ние 554/28.01.2010г.)Данък при безвъзмездно придобиване на имущества се дължи и при придобиване на недвижими имоти и ограничени вещни права върху тях по давност.
(4) (изм. и доп. с решение № 498/30.11.2021 г.) Алинея 1 не се прилага за моторни превозни средства: 

1. придобити преди първоначалната им регистрация за движение в страната;

2. за които приобретателят е в чужбина и за които няма последваща регистрация за движение в страната;

3. с прекратена регистрация на основание тотална щета и за които няма последваща регистрация за движение от нов приобретател в страната.
(5) Алинея 2 не се прилага, ако прехвърлянето е в изпълнение на задължение по закон или въз основа на акт на Министерския съвет за безвъзмездно предоставяне на имущества на инвеститори по приоритетни инвестиционни проекти.

(6) Не се облагат с данък имуществата, придобити по дарение между роднини по права линия и между съпрузи.

Чл.33. Данъкът се заплаща от лицата по чл.45 от Закона за местните данъци и такси.

Чл.34. (изм. и доп. с р-ние № 554/28.01.2010г., доп. с решение № 498/30.11.2021 г.) Основа за определяне на данъка е оценката на имуществото в левове към момента на прехвърлянето, а при придобиване по давност – към момента на издаване на акта, удостоверяващ правото на собственост, който подлежи на вписване. Имуществото се оценява по реда на чл.46, ал.2 от Закона за местните данъци и такси, а данъчната оценка се определя по реда на чл.46, ал.3 от същия закон.
Чл.35. (1) При дарение на имущество, както и в случаите по чл.44, ал.2 от Закона за местните данъци и такси, данъкът се начислява върху оценката на прехвърляното имущество в размер на:

а) 0,4 на сто - при дарение между братя и сестри и техните деца;

б) 3,3 на сто - при дарение между лица извън посочените в буква "а"./

(2) (изм. с р-ние № 862/25.01.2011г., изм.и доп. с решение № 37/19.12.2019 г.) При възмездно придобиване на имущество данъкът е в размер 2,5 на сто върху оценката на прехвърляното имущество, а при замяна - върху оценката на имуществото с по-висока стойност.

 (3) При делба на имущество, когато притежаваният преди делбата дял се уголемява, данъкът се начислява върху превишението.

Чл. 36. Освобождават се от данък придобитите имущества по чл.48 от Закона за местните данъци и такси.

Чл. 37 (1) Данъкът се заплаща в общината по местонахождението на недвижимия имот, а в останалите случаи - по постоянния адрес, съответно по седалището на данъчно задълженото лице. Лицата, които нямат постоянен адрес, заплащат данъка по настоящия си адрес.

(2) (изм. и доп. с р-ние № 554/28.01.2010г.) Данъкът се заплаща при прехвърлянето на недвижимия имот, ограничените вещни права върху недвижимия имот и моторни превозни средства, а в случаите по чл.32, ал.3 – към момента на издаване на акта, удостоверяващ правото на собственост, който подлежи на вписване.

(3) (отменена с решение № 951/29.01.2019г.).
(4) (отменена с решение № 951/29.01.2019г.) .
(5) (нова приета  с р-ние № 323/ 29.11.2016г.) Службите по вписванията в 7-дневен срок уведомяват съответната община за прехвърлените, учредените, изменените или прекратените вещни права върху недвижими имоти. Срокът започва да тече от деня, следващ вписването.

(6) (нова приета  с р-ние № 323/ 29.11.2016г., изм. и доп. с решение № 498/30.11.2021 г.) Органите на Министерството на вътрешните работи предоставят по електронен път на Министерството на финансите данни от регистъра на пътните превозни средства. Редът, обхватът и периодичността на предоставянето на данните се уреждат със съвместен акт на министъра на вътрешните работи и министъра на финансите.
(7) (нова, приета  с р-ние № 951/29.01.2019г.) Съдиите, нотариусите, областните управители, кметовете на общините и други длъжностни лица извършват сделката или действието, с което се придобиват, учредяват, изменят или  прекратяват вещни права, след като установят, че са платени данъците по Глава втора от ЗМДТ за имуществото, което е предмет на сделката или действието.

(8) (нова, приета  с р-ние № 951/29.01.2019г.) В случаите на ал. 7 установяването от нотариуса на платения данък върху превозното средство – предмет на сделката, се извършва със: 
1. проверка чрез автоматизиран обмен на данни със системата за обмен на информация, поддържана от Министерството на финансите в изпълнение на чл. 5а от ЗМДТ при посредничеството на информационната система на Министерството на вътрешните работи, или със
2. предоставяне на издаден или заверен от общината документ, при условие че съответната община не е осигурила непрекъснат автоматизиран обмен по т. 1.

(9) (нова, приета  с р-ние № 951/29.01.2019г.) Нотариусите в 7-дневен срок от извършване на сделката уведомяват съответната община за прехвърлените вещни права върху недвижимите имоти и превозните средства, като предоставят информация за размера на заплатения данък по чл. 37, ал. 2 и основата, върху която е определен.

(10) (нова, приета  с р-ние № 951/29.01.2019г.) В едномесечен срок от получаване на уведомлението по чл. 37, ал. 5 служителят в общинската администрация определя годишния данък за прехвърлените, учредените, изменените или прекратените вещни права върху недвижимите имоти въз основа на данъчната оценка, послужила за определяне на данъка по този раздел, и уведомява данъчно задължените лица.
(11) (нова, с решение № 498/30.11.2021 г.) При безвъзмездно придобиване на имущество, с изключение на случаите по ал. 2, лицата, получили имущество, подават декларация за облагането му с данък и заплащат данъка в двумесечен срок от получаването му.

(12) (нова, с решение № 498/30.11.2021 г.) Декларация по ал. 11 не се подава в случаите по чл. 44, ал. 5 и 6 и чл. 48, ал. 1, т. 5, 6, 8 и 9 от Закона за местните данъци и такси, както и за получени и предоставени дарения от юридически лица с нестопанска цел за осъществяване на общественополезна дейност.
Раздел ІV

Данък върху превозните средства

Чл.38. С данък върху превозните средства се облагат:

1.Превозните средства, регистрирани за движение по пътната мрежа в Република България;

2. корабите, вписани в регистрите на българските пристанища;

3. въздухоплавателните средства, вписани в държавния регистър на Република България за гражданските въздухоплавателни средства.

Чл.39. Данъкът се заплаща от собствениците на превозните средства.

Чл.40. (изм.и доп. с р-ние № 323/ 29.11.2016г.)
 (1) Размерът на данъка се определя от служител на общинската администрация въз основа на данни от регистъра на пътните превозни средства, поддържан от Министерството на вътрешните работи, и се съобщава на данъчно задълженото лице.

(2) Данните по ал. 1 се предоставят от Министерството на финансите на общините:

1. ежедневно – чрез изградена и функционираща автоматизирана връзка между Министерството на финансите и софтуерния продукт за администриране на местните данъци и такси на съответната община за обмен на данните от регистъра на пътните превозни средства, поддържан от Министерството на вътрешните работи, или

2. ежемесечно – на електронен носител.

(3)  Алинея 1 не се прилага, когато:

1. пътното превозно средство е придобито по наследство;

2. пътното превозно средство е собственост на повече от едно лице;

3. собственикът/собствениците на пътното превозно средство няма/нямат постоянен адрес, съответно седалище на територията на страната;

4. са налице основания за предявяване право на освобождаване от данък;

5. (отм. с решение № 951/29.01.2019г.).
(4) Собствениците на превозни средства, с изключение на случаите по ал. 1, декларират пред общината по постоянния им адрес, съответно седалище, притежаваните от тях превозни средства в двумесечен срок от придобиването им. За превозните средства, които не са регистрирани за движение в страната, двумесечният срок започва да тече от датата на регистрацията им за движение. При придобиване на превозно средство по наследство декларацията се подава в срока по чл. 32 от ЗМДТ.

(5) Когато собствениците на превозни средства нямат постоянен адрес, съответно седалище на територията на страната, декларации се подават пред общината по регистрация на превозното средство.

(6) Собствениците на превозни средства предявяват правото си на освобождаване от данък или за ползване на данъчно облекчение с данъчната декларация по ал. 4 или с подаване на нова данъчна декларация.

(7) Служителят на общинската администрация може да изисква документи, удостоверяващи факти и обстоятелства, имащи значение за данъчното облагане. При прекратяване на регистрация на превозно средство данъчно задълженото лице представя документ от компетентен орган.

(8) Подадената декларация от един от съсобствениците ползва останалите съсобственици.

(9) Когато липсват данни за годината на производство на пътното превозно средство, за такава се приема годината на първата му регистрация.

(10) Когато няма налична информация в общината за платения данък по чл. 44 от ЗМДТ, собственикът представя документ за платения данък при придобиването на декларираното превозно средство, а в случаите по чл. 168 от Закона за данък върху добавената стойност – документ, удостоверяващ внасянето на данъка върху добавената стойност.

(11)  Когато в свидетелството за регистрация на превозните средства по чл. 55, ал. 7 от ЗМДТ липсват данни за допустимата максимална маса на състава от превозни средства, в декларацията се посочва допустимата максимална маса на състава от превозни средства, определена от производителя.

(12)  При установяване на допълнителни обстоятелства, които са от значение за определяне размера на данъка, дължимият данък се определя от служител на общинската администрация и се съобщава на лицето.

Чл.41.(изм. и доп. с р-ние № 951/29.01.2019г., изм.и доп. с решение № 37/19.12.2019 г., изм. и доп. с решение № 411/25.03.2025 г.)  (1) За леки и товарни автомобили с технически допустима максимална маса не повече от 3,5 т годишният данък се състои от два компонента – имуществен и екологичен, и се определя по следната формула:

ГДПС = ИмК х ЕК , където:

- ГДПС е годишният размер на данъка върху превозните средства за леки и товарни автомобили с технически допустима максимална маса не повече от 3,5 т;

- ИмК е имуществен компонент, който се определя по реда на т.1; 

- ЕК е екологичен компонент, който се определя по реда на т.2.

1. имущественият компонент се определя от стойността на данъка в зависимост от мощността на двигателя, коригирана с коефициент в зависимост от годината на производство на автомобила, по следната формула:

ИмК = СkW х Кгп , където:

- СkW е частта от стойността на данъка в зависимост от мощността на двигателя, която се определя от мощността на двигателя и размера на данъка, както следва:

                  „а) до 55 kW включително – 0,40 лв., съответно 0,20 евро за 1 kW;


б) над 55 kW до 74 kW включително –  0,60 лв., съответно 0,31 евро за 1 kW;


в) над 74 kW до 110 kW включително –  1,20 лв., съответно 0,61 евро за 1 kW;


г) над 110 kW до 150 kW включително – 1,40 лв., съответно 0,72 евро за 1 kW;


д) над 150 kW до 245 kW включително – 1,80 лв., съответно 0,92 евро за 1 kW;


е) над 245 kW –  2,30 лв., съответно 1,18 евро за 1 kW;“

- Кгп е коригиращ коефициент за годината на производство на автомобила в следните размери:

	Брой на годините от годината на производство, включително годината на производство
	Коефициент

	Над 20 години
	1,1

	Над 15 до 20 години включително
	1

	Над 10 до 15 години включително
	1,3

	Над 5 до 10 години включително
	1,5

	До 5 години включително
	2,3


2. екологичният компонент  в зависимост от екологичната категория на автомобила е както следва:
	Екологична категория 
	Коефициент

	без екологична категория, с екологични категории „Евро 1“ и „Евро 2“
	 1,10

	„Евро 3“ 
	1,00 

	„Евро 4“
	0,80 

	„Евро 5“
	0,60 

	„Евро 6“ и „ЕЕV“
	0,40 


 (2) (изм. и доп. с р-ние № 951/29.01.2019г. ,изм.и доп. с решение № 37/19.12.2019 г. изм. и доп. с решение № 411/25.03.2025 г. )Данъкът за ремаркета на леки и товарни автомобили с технически допустима максимална маса не повече от 3,5 т е в следните размери:

1. товарно ремарке – 10 лв., съответно 5,11 евро.

2. къмпинг ремарке - 15 лв., съответно 7,67 евро.“

„(3) Данъкът за мотопеди е в размер 10 лв., съответно 5,11 евро, а за мотоциклети (изм.и доп. с решение № 37/19.12.2019 г.,изм. и доп. с решение № 411/25.03.2025 г. ), както следва:

1. до 125 куб. см включително – 15 лв., съответно  7,67 евро

2. над 125 до 250 куб. см включително – 35 лв., съответно  17,90 евро

3. над 250 до 350 куб. см включително – 45 лв., съответно  23,01 евро

4. над 350 до 490 куб. см включително – 60 лв., съответно  30,68 евро

5. над 490 до 750 куб. см включително – 90 лв., съответно  46,02 евро

6. над 750 куб. см – 150 лв., съответно  76,69 евро.“

„(4) (изм. и доп. с р-ние № 951/29.01.2019., изм. и доп. с решение № 411/25.03.2025 г.)Данъкът за триколесно превозно средство, определено в чл. 4 от Регламент (ЕС) №168/2013 на Европейския парламент и на Съвета на база общото тегло е както следва:

1. до 400 кг включително – 4 лв., съответно 2,05 евро

2. над 400 кг – 6 лв., съответно 3,07 евро“

„(5) Данъкът за автобуси се определя в зависимост от броя на местата за сядане:

1. до 22 места, вкл. мястото на водача – 150 лв., съответно 76,69 евро

 2. над 22 места, вкл. мястото на водача – 300 лв., съответно153,39 евро“

„(6) (изм. и доп. с р-ние № 951/29.01.2019г., изм. и доп. с решение № 411/25.03.2025 г.) Данъкът за товарен автомобил с технически допустима максимална маса над 3,5 т, но не повече от 12 т, е в размер на  30 лв., съответно 15,34 евро за всеки започнати 750 кг товароносимост.“

„(7)  (изм.и доп. с решение № 37/19.12.2019 г., изм. и доп. с решение № 411/25.03.2025 г.) Данъкът за седлови влекач и влекач за ремарке се определя в зависимост от допустимата максимална маса на състава от превозни средства, от броя на осите и вида на окачването на влекача, посочени в свидетелството за регистрация на влекача, както следва:

	Брой оси на седловия влекач/влекача за ремарке
	Допустима максимална маса на състава от превозни средства, посочена в свидетелството за регистрация на влекача (в тона):
	Данък (в лева/в евро)

	
	равна или повече от
	по-малка от
	задвижваща ос/оси с пневматично или с окачване, прието за еквивалентно на пневматичното
	други системи за окачване на задвижващата ос/оси

	· А) с две оси
	-
	18
	24 / 12,27
	84 / 42,95



	 

 
	18

 
	20

 
	84 / 42,95
	192 / 98,17

	 

 
	20

 
	22

 
	90 / 46,02
	247 / 126,29

	 

 
	22

 
	25

 
	250 / 127,82
	500 / 255,29

	 

 
	25

 
	26

 
	500 / 255,65
	900 / 460,16

	 

 
	26

 
	28

 
	500 / 255,65
	900 / 460,16

	 

 
	28

 
	29

 
	450 / 230,08
	550 / 281,21

	
	29


	31


	550 / 281,21
	900 / 460,16

	
	31
	33
	900 / 460,19
	1300 / 664,68

	
	33
	38
	1300 / 664,68
	2000 / 1022,58

	
	38
	-
	1200 / 613,55
	1650 / 843,63

	Б) с три и повече оси
	36
	38
	900 / 460,16
	1300 / 664,68

	
	38
	40
	1300 / 664,68
	1800 / 920,33

	
	40
	-
	1800 / 920,33
	2500 / 1278,23


 

„(8) (изм. и доп. с р-ние № 951/29.01.2019г, изм. и доп. с решение № 411/25.03.2025 г.)Данъкът за специализирани строителни машини (бетоновози, бетон-помпи и други), автокранове и други специални автомобили, без тролейбусите, е в размер от 150 лв., съответно 76,69 евро.“

„(9) (изм. и доп. с р-ние № 951/29.01.2019г.)Данъкът за автокранове с товароподемност над 40 тона е в размер 300 лв., съответно 153,39 евро.“

 „(10) Данъкът за трактори е в размери, както следва:

1. от 11 kW до 18 kW включително – 5 лв., съответно 2,56 евро

2. над 18 kW до 37 kW включително – 7 лв., съответно 3,58 евро

3. над 37 kW – 10 лв., съответно 5,11 евро“.
„(11) Данъкът за други самоходни машини е в размер 75лв., съответно 38,35 евро.“ 
„(12) (изм. и доп. с р-ние № 951/29.01.2019г., изм. и доп. с решение № 411/25.03.2025 г.)
Данъкът за моторни шейни и четириколесни превозни средства, определени в чл. 4 на Регламент (ЕС) №168/2013 е в размер 50 лв., съответно 25,56 евро.“

 „(13) (изм.и доп. с решение № 37/19.12.2019г., изм. и доп. с решение № 411/25.03.2025 г.) Данъкът за товарни автомобили с допустима максимална маса над 12 т. се определя в зависимост от допустимата максимална маса, броя на осите и вида на окачването, както следва:

	Брой оси на моторното превозно средство
	Допустима максимална маса
	Данък (в лв./в евро)

	
	равна или повече от
	по-малка от
	задвижваща ос/оси с пневматично или с окачване, прието за еквивалентно на пневматичното
	други системи за окачване на задвижващата ос/оси

	А) с две оси
	12
	13
	40 / 20.45
	90 / 46.02



	
	13
	14
	90 / 46.02
	250 / 127.82

	
	14
	15
	250 / 127.82
	350 / 178.95

	
	15
	-
	350 / 178.95
	800 / 409.03

	Б) с три оси
	15
	17
	90 / 46.02
	150 / 76.69

	
	17
	19
	150 / 76.69
	300 / 153.39

	
	19
	21
	300 / 153.39
	400 / 204.52

	
	21
	23
	400 / 204.52
	600 / 306.78

	
	23
	-
	520 / 265.87
	820 / 419.26

	В) с четири оси
	23
	25
	400 / 204.52
	420 / 214.74

	
	25
	27
	420 / 214.74
	650 / 332.34

	
	27
	29
	650 / 332.34
	1000 / 511.29

	
	29
	-
	1000 / 511.29
	1500 / 766.94


(14) (нова, приета  с р-ние № 951/29.01.2019г.)  Когато в регистъра по чл. 40, ал. 1 няма данни за екологичната категория на моторното превозно средство, се приема, че превозното средство е без екологична категория.

„Чл.42. (изм. и доп. с решение № 411/25.03.2025 г.)
 Данъкът за плавателните средства е в размер,  както следва:

1. За корабите, вписани в регистрите на малките кораби в българските пристанища и в регистрите на общините за корабите, плаващи по вътрешните води без контакт с Черно море и с река Дунав, без яхтите и скутерите - в размер 1 лв., съответно 0,51 евро за всеки започнат бруто тон;

2. за корабите, без яхтите, скутерите, влекачите и тласкачите, вписани в регистъра на големите кораби в българските пристанища - в размер 1 лв., съответно 0,51 евро за всеки започнат бруто тон до 40 бруто тона включително и в размер 0,1 лв., съответно 0,05 евро за всеки започнат бруто тон над 40 бруто тона;

3. за един джет - в размер  100 лв., съответно 51,13 евро.

4. за ветроходни и моторни яхти - в размер 20 лв., съответно 10,23 евро за всеки започнат бруто тон;

5. за скутери - в размер  2,70 лв., съответно 1,38 евро за киловат;

6. за влекачи и тласкачи - в размер  0,14 лв., съответно 0,07 евро за киловат;

7. за речни несамоходни плавателни съдове - в размер 0,5 лв., съответно 0,26 евро за тон максимална товароносимост.“
„Чл.43.9 изм. и доп. с решение № 411/25.03.2025 г.)

 Данъкът за гражданските въздухоплавателни средства е в размер, както следва:

1. за самолети в експлоатация с валиден сертификат за летателна годност и за вертолети – 20 лв., съответно 10,23 евро за всеки започнат тон максимално летателно тегло;

2. за параплан –  12 лв., съответно 6,14 евро.

3. за делтаплан – 12 лв., съответно 6,14 евро.

4. за мотоделтаплан – 20 лв., съответно 10,23 евро.

5. за свободен балон – 30 лв., съответно 15,34 евро.

6. за планер -30 лв., съответно 15,34 евро.“

Чл.44. (досегашен текст, става ал.1, с р-ние № 951/29.01.2019г.) (1) Освобождават се от данък превозните средства по чл.58 от Закона за местните данъци и такси.

(2) (нова, приета  с р-ние № 951/29.01.2019г.) За превозните средства, на които е прекратена регистрацията, данък не се дължи от месеца, следващ месеца на прекратяване на регистрацията за движение. В случаите на обявено за издирване превозно средство регистрацията се прекратява след подадено писмено заявление от собственика в съответното звено „Пътна полиция“ по месторегистрация на превозното средство. За излезлите от употреба моторни превозни средства, за които в нормативен акт е предвидено задължение за предаване за разкомплектоване, данък не се дължи след прекратяване на регистрацията им за движение и представяне на удостоверение за предаване за разкомплектоване.

(3) (нова, приета  с р-ние № 951/29.01.2019г.)  Алинея 2 не се прилага и данъкът се дължи за превозни средства, чиято регистрация е служебно прекратена по реда на чл.143, ал.10 от Закона за движение по пътищата, и за превозните средства със служебно прекратена регистрация поради това, че са с табели с регистрационен номер, които не отговарят на изискванията на българските държавни стандарти – БДС 15980 и БДС  ISO 7591.
Чл.45. (1) (отм. с решение № 951/29.01.2019г.).
(2) (нова- с решение № 620/17.12.2013г., изм. с решение № 951/29.01.2019г.) За мотопеди и мотоциклети с мощност на двигателя до 74 kW включително, и съответстващи на екологична категория „Евро 4“ данъкът се заплаща с 20 на сто намаление, а за съответстващите на екологични категории, по-високи от „Евро 4“ – с 60 на сто намаление от определения по чл. 41, ал. 3 данък.

 (3) (досегашна ал.2 изм. и доп. с решение № 620/ 17.12.2013г., изм. с решение № 951/29.01.2019г.) За автобусите, товарните автомобили, с технически допустима максимална маса над 3,5 т, влекачите за ремарке и седловите влекачи с двигатели, съответстващи на екологична категория „Евро 4“, данъкът се заплаща с 20 на сто намаление, а за съответстващите на „Евро 5“, „Евро 6“ и „ЕЕV“ – с 50 на сто намаление от определения по чл. 41, ал. 5, 6, 7 и 13 данък.
(4) (досегашна ал.2  изм. и доп. с решение № 620/ 17.12.2013г.) За автобуси, извършващи обществен превоз на пътници по редовни автобусни линии в градовете и в слабонаселените  планински райони, които се субсидират от общината, данъкът се заплаща в размер на 10 на сто от размера, определен по реда на чл.41, ал.5 от наредбата, при условие че не се използват за други цели.

(5) (нова- с решение № 620/ 17.12.2013г., изм. с решение № 951/29.01.2019г.) Когато в регистъра по чл. 40, ал. 1 няма данни за екологичната категория на моторното превозно средство, се приема, че превозното средство е без екологична категория.

Чл. 46. (1) (изм. с р-ние № 862/25.01.2011г., изм.и доп. с решение № 51/ 26.01.2016г.)  Данъкът върху превозните средства се плаща на две равни вноски в следните срокове: до 30 юни и до 31 октомври на годината, за която е дължим. На предплатилите до 30 април за цялата година се прави отстъпка 5 на сто.
(2) За превозните средства, придобити или регистрирани за движение през текущата година, данъкът се плаща в двумесечен срок от датата на придобиването им, съответно на регистрацията им за движение, в размер 1/12 част от годишния данък за всеки месец до края на годината, включително месеца на придобиването, съответно на регистрацията им за движение.

(3) (нова с р-ние № 862/25.01.2011г.) Заплащането на данъка е условие за редовност при годишния технически преглед на превозното средство. Заплащането на данъка се удостоверява с представяне на издаден или заверен от общината документ.
Чл.47. (изм. с решение №323/29.11.2016 г., изм. с решение № 951/29.01.2019г.) Данъкът се внася в приход на бюджета на общината по постоянния адрес, съответно седалището на собственика, а в случаите по чл. 54, ал. 5 от ЗМДТ – в приход на общината по регистрация на превозното средство.
Раздел V

Патентен данък

Чл.48. (1) Физическо лице, включително едноличен търговец, което извършва дейности, посочени в приложение № 4 към Глава втора, разделVI от Закона за местните данъци и такси (патентни дейности) се облага с годишен патентен данък за доходите от тези дейности, при условие че:

                1.( изм. и доп. с решение № 411/25.03.2025 г.) оборотът на лицето за предходната година не превишава 100 000 лв., съответно 51 129,19 евро и“
2. (изм. с решение № 498/30.11.2021 г.) лицето не е регистрирано по Закона за данък върху добавената стойност, с изключение на регистрация при доставки на услуги по чл.97а и за вътреобщностно придобиване по чл.99 и чл.100, ал.2 от същия закон.
(2) За извършваната патентна дейност лицата по ал.1 не се облагат по реда на Закона за данъците върху доходите на физическите лица.

(3) Лицата по ал.1 прилагат разпоредбите за данъците, удържани при източника, и за облагане на разходите по чл.204, т.2 на Закона за корпоративното подоходно облагане.

Чл.49. „(1) Когато в рамките на 12 последователни месеца едно физическо лице е прекратило патентна дейност и/или е образувало ново предприятие, което извършва патентна дейност, и сумарният оборот на двете предприятия е повече от 100 000 лв., съответно 51 129,19 евро за 12 последователни месеца, за новообразуваното предприятие не се прилага чл. 48. В този случай за текущата данъчна година новообразуваното предприятие се облага по общия ред на Закона за данъците върху доходите на физическите лица.“

 „(2) Когато в рамките на текущата данъчна година оборотът на лицето превиши 100 000 лв., съответно 51 129,19 евро или лицето се регистрира по Закона за данък върху добавената стойност, лицето се облага по общия ред на Закона за данъците върху доходите на физическите лица.“

(3) В случаите по ал.1 и 2 патентният данък за текущата година е дължим до края на тримесечието, предхождащо тримесечието, през което са възникнали обстоятелствата по ал.1 и 2.

(4) В случаите по ал.1 и 2 дължимият, съответно внесеният, данък се приспада от годишното данъчно задължение по реда на Закона за данъците върху доходите на физическите лица.

(5) По искане на лицето общината издава удостоверение за дължимия размер на патентния данък, за което не се заплаща такса.

(6) Когато в рамките на текущата данъчна година лицето се дерегистрира по Закона за данък върху добавената стойност, то се облага по общия ред на Закона за данъците върху доходите на физическите лица за цялата данъчна година.

Чл.50. (доп. с решение № 498/30.11.2021 г.) За целите на патентния данък могат да се определят зони съгласно Приложение № 1 от тази наредба. Общинският съвет определя размера на патентния данък за територията на град Враца и за територията на селата от община Враца съгласно Приложение № 2.
Чл.51. (1) Патентният данък се дължи за всяка от упражняваните дейности поотделно съгласно приложение № 4 към Глава втора, раздел VІ от Закона за местните данъци и такси.

(2) Лицата, които осъществяват патентна дейност в повече от един обект, дължат данък за всеки обект поотделно. 

(3) Когато патентната дейност започва или се прекратява през течение на годината, с изключение на дейностите, посочени в т.1 и 2 на приложение № 4 към Глава втора, раздел VІ от Закона за местните данъци и такси, данъкът се определя пропорционално на броя на тримесечията на извършване на дейността, включително тримесечието на започване или прекратяване на дейността.

(4) Когато в рамките на една патентна дейност, с изключение на дейностите, посочени в т.1 и 2 на приложение № 4 към Глава втора, раздел VІ от Закона за местните данъци и такси, през течение на годината се промени обстоятелство във връзка с определяне размера на данъка, размерът на данъка до края на годината, включително за тримесечието на промяната, се определя на базата на размера на данъка, определен съобразно промените в обстоятелствата.

(5) Когато в рамките на една патентна дейност от посочените в т.1 и 2 на приложение № 4 към Глава втора, раздел VІ от Закона за местните данъци и такси през течение на годината се промени обстоятелство, което води до определяне на патентния данък в по-висок размер, за данъчната година се дължи по-високият размер на данъка, определен съобразно промените в обстоятелствата.

(6) (нова приета с р-ние 554/28.01.2010г.) Лицата, които осъществяват в един обект едновременно патентните дейности по т.3 и 31 от приложение №4 към Глава втора, раздел VІ от Закона за местните данъци и такси , дължат данък само за дейността по т.3 от приложение №4
(7) (нова приета с р-ние 554/28.01.2010г.) При прехвърляне на предприятието на едноличен търговец и продължаване на дейността приобретателят дължи данък от тримесечието, следващо тримесечието на прехвърлянето, а прехвърлителят – включително за тримесечието на прехвърлянето, и за дейностите, посочени в т.1 и 2 на приложение № 4 към Глава втора, раздел VІ от Закона за местните данъци и такси. 

(8) (досегашна ал.6, пром. В ал.8 с р-ние 554/28.01.2010г.)Доходите от дейности, които не са посочени в приложение № 4 към Глава втора, раздел VІ от Закона за местните данъци и такси, се облагат по общия ред на закона за данъците върху доходите на физическите лица.

Чл.52. (1) Данъчно задължените лица, които подлежат на облагане с патентен данък, могат да ползват данъчни облекчения в следната поредност:

1. физическите лица, включително едноличните търговци, с 50 и с над 50 на сто намалена работоспособност, определена с влязло в сила решение на компетентен орган, ползват намаление на патентния данък в размер 50 на сто, ако извършват дейността лично и не наемат работници за тази дейност през цялата данъчна година;

2. (изм. с решение № 498/30.11.2021 г.) физическите лица, включително едноличните търговци, които извършват с личен труд през цялата данъчна година два или три вида патентна дейност от посочените в т. 1 - 36 от приложение № 4 към Глава втора, раздел VІ от Закона за местните данъци и такси, заплащат патентния данък само за тази дейност, за която определеният данък е с най-висок размер; за извършване на повече от три дейности облекчението не се прилага;

3. физическите лица, включително едноличните търговци, които са пенсионери и извършват патентна дейност, посочена в т. 5, 6, 8 - 15, 18 - 20, 25, 27 - 29 и 31 на приложение № 4 към Глава втора, раздел VІ от Закона за местните данъци и такси, заплащат 50 на сто от определения патентен данък за съответната дейност, ако извършват дейността лично и не наемат работници през цялата данъчна година;

4. (изм. с решение № 498/30.11.2021 г.) лицата, които използват работно място за обучение на чираци по смисъла на Закона за занаятите и извършват патентна дейност от посочените в т. 10 на приложение № 4 към Глава втора, раздел VІ от Закона за местните данъци и такси, заплащат 50 на сто от определения патентен данък за съответното работно място; намалението се ползва, при условие че към декларацията по чл.61н от Закона за местните данъци и такси е приложено копие от удостоверението за вписване в регистъра на чираците, издадено от съответната регионална занаятчийска камара.

(2) (изм. с р-ние № 862/25.01.2011г., изм. с решение № 498/30.11.2021 г.) Данъчното облекчение по ал.1, т.1 се ползва за цялата данъчна година, през която настъпва неработоспособността или изтича срокът на валидност на решението.

Чл.53. (1) Лицата, които подлежат на облагане с патентен данък, подават данъчна декларация по образец, в която декларират обстоятелствата, свързани с определянето на данъка, до 31 януари на текущата година. В случаите на започване на дейността след тази дата данъчната декларация се подава непосредствено преди започването на дейността.

(2) Лицата, които до 31 януари на текущата година са подали данъчната декларация по ал.1 и в същия срок заплатят пълния размер на патентния данък, определен съгласно декларираните обстоятелства, ползват отстъпка 5 на сто.

(3) (изм. и доп. с р-ние № 554/28.01.2010г.)Лицата декларират с декларация по ал.1 и всички промени в обстоятелствата, свързани с определянето на данъка, в 7-дневен срок от настъпването на съответното обстоятелство. При прехвърляне на предприятието на едноличен търговец декларация се подава и от прехвърлителя, и от приобретателя в 7-дневен срок от датата на прехвърлянето
(4) Лицата подават данъчна декларация по ал.1 и за възникването на обстоятелствата по чл.49, ал.1 и 2 през съответния период. Данъчната декларация се подава в срок до края на месеца, следващ месеца, през който са възникнали обстоятелствата по чл.49, ал.1 и 2.

Чл.54. (1) Данъчните декларации по чл.53 се подават в общината, на територията на която се намира обектът, в който се извършва патентна дейност, а когато патентната дейност не се извършва в обект или не се извършва от постоянно място – в общината, където е постоянният адрес на физическото лице, включително на едноличния търговец.

(2) Когато данъчната декларация на чуждестранно физическо лице се подава чрез пълномощник с постоянен адрес в страната, подаването се извършва в общината, където е постоянният адрес на пълномощника.

(3) (нова с р-ние 554/28.01.2010г.) Приема се, че дейността не се извършва от постоянно място, когато промяната през годината на местонахождението на обекта, от който се извършва дейността, води до промяна в размера на данъка

Чл.55. (1) Патентният данък се внася на четири равни вноски, както следва:

1. за първото тримесечие - до 31 януари;

2. за второто тримесечие - до 30 април;

3. за третото тримесечие - до 31 юли;

4. за четвъртото тримесечие - до 31 октомври.

(2) Когато възникне задължение за внасяне на патентния данък през годината, дължимата част от данъка за текущото тримесечие се внася в 7-дневен срок от датата на подаване на декларацията по чл.53, а когато декларация не е подадена - в 7-дневен срок от изтичане на срока за подаване на декларацията.
(3) Патентният данък се внася в приход на общината, на територията на която се намира обектът, в който се извършва патентна дейност, а когато патентната дейност не се извършва в обект или не се извършва от постоянно място – в приход на общината, където е постоянният адрес на физическото лице, включително на едноличния търговец. В случаите по чл.54, ал.2 и 3 данъкът се внася в приход на общината по постоянния адрес на пълномощника, съответно в Столична община. 

Чл.56. Лицата по чл.48, aл.1 заплащат патентен данък в размерите посочени в Приложение № 2.

Раздел VІ

Туристически данък 

(нов с р-ние № 862/25.01.2011г.)

Чл.57.  (1). С туристически данък се облагат нощувките.

(2) Данъчно задължени лица са лицата, предлагащи нощувки.

(3) Лицата по ал.2 внасят данъка в приход на бюджета на общината по местонахождение на средствата за подслон и местата за настаняване по смисъла на Закона за туризма.

(4) Данъкът задължително се посочва отделно в документа, издаден от данъчно задълженото лице към лицето, ползващо нощувка.

(5) (изм. с решение № 498/30.11.2021 г.) Лицата по ал.2 подават декларация по образец до 31 януари на всяка година за облагане с туристически данък за предходната календарна година.

Чл.58. „(1)  Размерът на дължимия туристически данък за средствата за подслон и местата  за настаняване за Община Враца е:

                 1. За категоризирани места за настаняване – клас „А“ (хотели, мотели, апартаментни туристически комплекси, вилни селища, туристически селища и вили):
1. категория 1 звезда – 0.80  лв., съответно 0.41 евро за нощувка;

2. категория 2 звезди -  1.00  лв., съответно 0.51 евро за нощувка;

3. категория 3 звезди -  1.50  лв., съответно 0.77 евро за нощувка;

4. категория 4 звезди -  2.00  лв., съответно 1.02 евро за нощувка;

5. категория 5 звезди -  2.50  лв., съответно 1.28 евро за нощувка.
2. За категоризирани места за настаняване - клас „Б“ (семейни хотели, хостели, пансиони, почивни станции, къщи за гости, бунгала и къмпинги):

1. категория 1 звезда - 0.60  лв., съответно 0.31 евро за нощувка;


2. категория 2 звезди - 0.80  лв., съответно 0.41 евро за нощувка;


3. категория 3 звезди - 1.00  лв., съответно 0.51 евро за нощувка.
3. За регистрирани места за настаняване – клас „В“ (апартаменти за гости и стаи за гости):
1. 0,80 лв., съответно 0.41 евро за нощувка.
4. За туристически хижи: 
1. категория 1 еделвайс – 0.60 лв., съответно 0.31 евро за нощувка;

2. категория 2 еделвайса – 0.70 лв., съответно 0.36 евро за нощувка;

3. категория 3 еделвайса – 0.80 лв., съответно 0.41 евро за нощувка.“

 (2) (изм. с решение № 498/30.11.2021 г.) Размерът на дължимия данък за календарния месец се определя от служител на общинската администрация въз основа на данни от Единната система за туристическа информация, поддържана от Министерството на туризма, като броят на предоставените нощувки за месеца се умножи по размера на данъка по ал. 1.“; 
(3) Дължимият данък по ал.2 се внася от данъчно задължените лица до 15-то число на месеца, следващ месеца през който са предоставени нощувките.

(4) (отменена с решение № 620/ 17.12.2013г.), (нова, с решение № 498/30.11.2021 г.)  Министерството на туризма непосредствено след изтичане на календарния месец, както и след изтичане на текущата година, предоставя автоматизирано по електронен път на Министерството на финансите необходимите данни от Единната система за туристическа информация чрез системата за обмен на информация, поддържана в изпълнение на чл. 5а от Закона за местните данъци и такси.   
 (5) (отменена с решение № 620/ 17.12.2013г.), (нова, с решение № 498/30.11.2021 г.)  Данните по ал. 4 се предоставят от Министерството на финансите на общините в срок до три дни след получаването им от Министерството на туризма:

1. чрез изградена и функционираща автоматизирана връзка между системата за обмен на информация, поддържана от Министерството на финансите в изпълнение на чл. 5а от Закона за местните данъци и такси, и софтуерния продукт за администриране на местните данъци и такси на съответната община, или

2. чрез предоставен оторизиран достъп на съответната община до получената информация от Единната система за туристическа информация.“.

Чл.59. (изм. с решение № 498/30.11.2021 г.) Приходите от туристическия данък се разходват за мероприятия по чл.11, ал. 2 от Закона за туризма.

Раздел VII

Данък върху таксиметров превоз на пътници

(нов с решение 323/29.11.2016 г.)

Чл. 60. (1) С данък върху таксиметров превоз на пътници се облагат лицата за извършваната от тях или от тяхно име дейност по таксиметров превоз на пътници.

(2) Данъчно задължени лица с данък върху таксиметров превоз на пътници са превозвачите, притежаващи удостоверение за регистрация, издадено от изпълнителния директор на Изпълнителна агенция „Автомобилна администрация”, и разрешение за извършване на таксиметров превоз на пътници, издадено от кмета на съответната община по Закона за автомобилните превози.

                (3) ( изм. и доп. с решение № 411/25.03.2025 г.)
 Годишният  размер на данъка върху таксиметров превоз на пътници е 400 /четиристотин/ лева, съответно 204,52 евро.
 (4) Данъкът върху таксиметров превоз на пътници по ал. 1 се дължи от данъчно задължените лица за всеки отделен автомобил, за който е издадено разрешение за извършване на таксиметров превоз на пътници.

(5) Преди получаване на издаденото разрешение за извършване на таксиметров превоз на пътници задължените лица подават данъчна декларация по образец за дължимия данък в общината в дирекция „Местни данъци и такси”. Данъчна декларация лицата подават и за всички промени в обстоятелствата, които имат значение за определянето на данъка, в 7-дневен срок от настъпването на съответното обстоятелство. 

(6) При прехвърляне на предприятието на едноличен търговец данъчна декларация се подава и от прехвърлителя, и от приобретателя в 7-дневен срок от датата на вписване на прехвърлянето в търговския регистър в съответната община.

(7) Дължимият данък върху таксиметров превоз на пътници постъпва в приход на общината и следва да бъде внесен преди получаване на издаденото разрешение за извършване на таксиметров превоз на пътници.
(8) Когато разрешението за извършване на таксиметров превоз на пътници е издадено през течение на годината, дължимият данък за текущата година се определя от месеца, следващ месеца на издаване на разрешението, а когато действието на разрешението бъде прекратено през течение на годината, от платения годишен данък се възстановява недължимо внесената част за месеците, следващи месеца на прекратяване по подадено писмено искане от данъчно задълженото лице.

 Глава трета

Административно-наказателни разпоредби

(нова с р-ние № 862/25.01.2011г.)

               Чл. 61. (нов с р-ние № 862/25.01.2011г., изм.и доп. с решение № 620/ 17.12.20013г., изм. и доп. с решение № 411/25.03.2025 г.) Който не подаде декларация по чл. 14 от ЗМДТ, не я подаде в срок, както и не посочи или невярно посочи данни или обстоятелства, водещи до определяне на данъка в по-малък размер или до освобождаване от данък, се наказва с глоба в размер от 10 до 400 лв., съответно от 5,11 до 204,52 евро, а юридическите лица и едноличните търговци– с имуществена санкция в размер от 500 до 3000 лв., съответно от 255,65 до 1533,88 евро, ако не е предвидено по-тежко наказание.“
Чл. 62. (нов с р-ние № 862/25.01.2011г., изм. и доп. с решение №323/29.11.2016 г.) Актовете за установяване на нарушенията се съставят от определени със заповед на кмета служители на общинската администрация, а наказателните постановления се издават от кмета на общината или от упълномощени от него длъжностни лица. Установяването на нарушенията, издаването, обжалването и изпълнението на наказателните постановления се извършват по реда на Закона за административните нарушения и наказания.
                 Чл. 63. (нов с р-ние № 862/25.01.2011г., изм. и доп. с решение №323/29.11.2016 г., изм. и доп. с решение № 411/25.03.2025 г.)   За маловажни случаи на административни нарушения по ЗМДТ, установени при извършването им, могат да бъдат налагани на местонарушението глоби  в размер от 10 до 50 лева, съответно от 5,11 до 25,56 евро. За наложената глоба се издава фиш, който съдържа данни за самоличността на контролния орган и на нарушителя, мястото и времето на нарушението, нарушените разпоредби и размера на глобата. Фишът се подписва от контролния орган и от нарушителя, че е съгласен да плати глобата. На нарушителя се дава препис, за да може да заплати доброволно глобата. Ако нарушителят оспори нарушението или откаже да плати глобата, за нарушението се съставя акт за установяване на административно нарушение.

Чл. 64. (нов с р-ние № 862/25.01.2011г.) Вземанията по тази глава се събират по предвидения от закона ред и са в приход на местния бюджет на общината.
Допълнителни разпоредби 

(нов с р-ние № 862/25.01.2011г.)

§1. „Нощувки” са нощувките в средствата за подслон и местата за настаняване по смисъла на Закона за туризма.

§2. В приложение № 2, към чл.56 позиция 21  след думата „видеокасети” се добавя „ или записи на електронен носител”.

§ 3. Навсякъде текста „данъчна декларация по чл.17. от ЗМДТ” се заменя с текста „данъчна декларация по чл.14 от ЗМДТ.”

§ 4. (нов с р-ние №323/29.11.2016 г. )„Таксиметров превоз на пътници” е понятие по смисъла на Закона за автомобилните превози.
Преходни и заключителни разпоредби

§ 1. За 2008 г. размера на местните данъци се определя в срок до 29 февруари 2008 г. В случай че в този срок не е определен размер за местните данъци, за 2008 г. се прилагат минималните размери на данъците, предвидени в закона, а за патентния данък – размерите, които са били в сила за 2007 г. 

§ 1а. За 2009 г. размерите на данъка върху недвижимите имоти, данъка върху наследствата и данъка при придобиване на имущества по чл. 32, ал.1 и 2 от наредбата, се определят в срок до 31 януари 2009 г. В случай, че в този срок не са определени нови  размери, за 2009 г. се прилагат минималните размери на данъците, определени в чл.22, 36 и чл.47, ал. 1 и 2  в Закона за местни данъци и такси.

§ 1б. За 2010 г. размерите на данъка върху недвижимите имоти и данъка при придобиване на имущества по чл.32 от наредбата, се определят в срок до 31 януари 2010г.В случай, че в този срок не са определени нови размери, за 2010г. се прилагат размерите на данъците, действащи към 31 декември 2009 г.
            §1в.  (нов с р-ние № 862/25.01.2011г. ) За 2011 г. размерите на данъка върху недвижимите имоти се определя в срок  до 31 януари на 2011 г. В случай, че в този срок не са определени нови размери, за 2011 г.се прилага размерът на данъка върху недвижимите имоти, действащ към 31 декември 2010 година.

§ 2. До определяне на размера на местните данъци за 2008 г. от общинския съвет данъкът при придобиване на имущества по чл.33, ал.1 и 2 от Закона за местните данъци и такси и данъкът върху наследствата се определят въз основа на минималните размери за съответните данъци, предвидени в закона. 

§ 2а. До определяне на размерите по & 1. данъкът при придобиване на имущества по чл. 32, ал. 1 и 2 от наредбата и данъкът върху наследствата се определят въз основа на минималните размери за съответните данъци, предвидени в закона.

§ 2б. До определяне на размерите по &1б данъкът при придобиване на имущества по чл.32 от наредбата се определя въз основа на размерите,  действащи към 31 декември 2009г.
§ 3. (1) За 2008 г. първата и втората вноска на данъка върху недвижимите имоти, съответно първата вноска на данъка върху превозните средства, се внасят в срок от 31 март до 30 юни. /Предложение на Дирекция ”МДТ” : „& 3 се променя:” /

§ 3а.  (1) (изм. и доп. с р-ние 329/19.02.2009г.)За 2009 г. първата вноска на данъка върху недвижимите имоти, се внася в срок от 01 март до 30 април.

§ 3б. (1). За 2010г. първата вноска на данъка върху недвижимите имоти  се внася от 1 март до 30 април.

(2) На предплатилите за цялата година в сроковете по ал. 1 се прави отстъпка от 5 на сто.
§ 4. За 2008 г. лицата, които се облагат с патентен данък, подават декларация по чл.61н, ал.1 от Закона за местните данъци и такси до 30 април 2008 г.
§ 5. (1) За 2008 г. първата и втората вноска на окончателния годишен (патентен) се внасят в срок до 30 април 2008 г. 
 (2) На предплатилите за цяла година в срока по ал.1 се прави отстъпка от 5 на сто.

§ 6. За притежаваните нежилищни имоти и за нежилищните имоти, върху които им е учредено ограничено вещно право на ползване, предприятията подават декларации по чл. 14 от Закона за местни данъци и такси в срок до 30 юни 2010 г.
§ 7. (нов с р-ние № 862/ 25.01.2011г.) Размерите на туристическия данък за 2011 г.се определят до 31 януари 2011 година.

Размерът на дължимия туристически данък за януари 2011 г. е определен с § 26, ал.2 в ЗИДЗМДТ и за 2010 г. не се подава декларация по чл. 57. ал.5 от Наредбата.

§ 8.  (нов с р-ние №323/29.11.2016 г.) Когато общинският съвет не е определил размера на данъка върху таксиметров превоз на пътници за съответната година в срок до 31 октомври на предходната година, данъкът се събира на базата на действащия размер за предходната година.
§ 9.(нов, приет с решение № 951/29.01.2019 г.) За 2019 г. общинският съвет определя размерите на данъка върху превозните средства до 31 януари 2019 г. Когато не са определени нови размери в посочения срок, за 2019 г. данъкът се определя съгласно минималните размери на данъците и коригиращите коефициенти, определени в чл. 55, ал. 1 от Закона за местните данъци и такси.
 
§ 10. (нов, с решение № 498/30.11.2021 г.) Навсякъде в наредбата думите „средства за подслон“ или „средствата за подслон“ се заличават.
§ 11. (предишен параграф 9, съгласно решение № 951/29.01.2019 г.), (предишен параграф 10, съгласно решение № 498/30.11.2021 г.)  Изпълнението и контрола по изпълнението на тази наредба се осъществява от кмета на общината и/или определени от него лица.
§ 12. (предишен параграф 10, съгласно решение № 951/29.01.2019 г.), (предишен параграф 11, съгласно решение № 498/30.11.2021 г.) Тази наредба се издава на основание чл. 1, ал. 2 от Закона за местните данъци и такси.
Приложение № 2  към чл. 56.

изм. и доп. с Решение № 411-25.03.2025 г. на Общински съвет-Враца

Видове патентни дейности и годишни размери на данъка

	Патентни дейности
	ВРАЦА 
	
	СЕЛАТА от ОБЩИНА ВРАЦА
	

	1. Места за настаняване с не повече от 20 стаи, категоризирани една или две звезди или регистрирани по Закона за туризма – данъкът се определя в размер на …..лева/…евро за стая според местонахождението на обекта



	1 и 2 звезди
	                     200.00/102.26                                         32.50/16.62

 

	2. Заведения за хранене и развлечения—данъкът се определя за място за консумация, включително на открити площи, или за обект, според местонахождението на обекта:

	а) ресторанти:

	1—2 звезди
	                      19.50/9.97                                              1.30/0.66



	3 звезди
	                      39.00/19.94                                            7.80 /3.99        



	б) заведения за бързо обслужване:

	1—2 звезди
	                       10.40/5.32                                              1.30/0.66


	 3 звезди
	                       26.00/13.29                                            3.90/1.99

	в) питейни заведения, с изключение на посочените в буква “е”:

	1—2 звезди
	                       10.40/5.32                                              1.30/0.66

    

	3 звезди
	                       26.00/13.96                                            2.60/1.33



	г) кафе-сладкарници

	1—2 звезди
	                     10.40/5.32                                    1.30/0.66

     

	3 звезди
	                     39.00/19.94                                  3.90/1.99

     

	д) барове:

—    дневни:

	2 звезди
	                     39.00/19.94                                 3.90/1.99



	3 звезди
	                     67.60/34.56                                13.00/6.66

       

	· нощни:

2 звезди
	                     50.70/25.92                                 6.50/3.32

        

	3 звезди
	                     84.50/43.20                                 26.00/13.96



	е) бюфети, каравани и павилиони — за обект: 
	                    390.00/199.40                              97.50/49.85

      

	3. Търговия на дребно до 100 кв. м нетна търговска площ на обекта — данъкът се определя в размер на ...... лв../евро  за 1 кв. м нетна търговска площ според местонахождението на обекта. 

                                                                     7.80/3.99                  /                   2.60/1.33

4. Платени паркинги — данъкът се определя в размер на ..... лв./евро  за 1 брой място за паркиране според местонахождението на обекта.

                                                               45.50/23.26                             6.50/3.32

------------------------------------------------------------------------------------------------------------------------------

5. Дърводелски услуги — данъкът се определя в размер на ..... лв./евро, според местонахождението на обекта.   

                                                                286.00/146.23                          65.00/33.23

6. Шивашки, кожарски, кожухарски и плетачни услуги — данъкът се определя в размер на .... лв./евро,  според местонахождението на обекта.  

                                                                312.00/159.52                          52.00/26.59



	7. Търговия, изработка и услуги за изделия от благородни метали — данъкът се определя в размер на .... лв./евро,  според местонахождението на обекта: 

                                                                1170.00/598.21                       650.00/332.34

                                                         

	8. Обущарски и шапкарски услуги — данъкът се определя в размер на ..... лв./евро,  според местонахождението на обекта.

                                                                65.00/33.23                               52.00/26.59



	9. Металообработващи услуги—данъкът се определя в размер на .... лв./евро,  според местонахождението на обекта. 

                                                                      429.00/219.34                                130.00/66.48

                                                       

	10. Бръснарски и фризьорски услуги, ветеринарно-фризьорски услуги — данъкът се определя в размер на ..... лв./евро  за работно място според местонахождението на обекта:

                                                                 312.00/159.52                          78.00/39.88



	11. Машинописни и/или копирни услуги — данъкът се определя в размер на ... лв./евро   на брой устройство според местонахождението на обекта.

                                                                       436.80/223.33                        234.00/119.64

                                                              

	12. Козметични услуги, поставяне на татуировки — данъкът се определя в размер на .... лв./евро.   за работно място според местонахождението на обекта.

                                                                       290.00/148.20                       169.00/86.41

                                                              

	13. Маникюр, педикюр — данъкът се определя в размер на .... лв./евро за работно място според местонахождението на обекта.

                                                                       234.00/119.64                       78.00/39.88

                                                              

	14. Часовникарски услуги — данъкът се определя в размер на .... лв./евро според местонахождението на обекта.

                                                                       143.00/73.11                         78.00/39.88



	15. Тапицерски услуги — данъкът се определя в размер на .... лв./евро според местонахождението на обекта.

                                                                        357.50/182.79                      234.00/119.64



	16. Автомивки; ремонт, регулиране и балансиране на гуми — данъкът се определя в размер на ...... лв./евро, според местонахождението на обекта: 

                                                                         585.00/299.11                        247.00/126.29



	17. Авторемонтни, автотенекеджийски, автобояджийски и други услуги по техническото обслужване и ремонта на моторни превозни средства — данъкът се определя в размер на ... лв./евро, според местонахождението на обекта.

                                                                           910.00/465.28                      364.00/186.11



	18. Ремонт на електро- и водопроводни инсталации — данъкът се определя в размер на .... лв./евро, според местонахождението на обекта.

                                                                           234.00/119.64                      130.00/66.47



	19. Стъкларски услуги — данъкът се определя в размер на .... лв./евро, според местонахождението на обекта:

                                                                           312.00/159.52                      130.00/66.47



	20. Поддържане и ремонт на битова техника, уреди, аудио-визуални уреди, климатици, ремонт на музикални инструменти — данъкът се определя в размер на .... лв./евро, според местонахождението на обекта.

                                                                           369.20/188.77                    61.10/31.24

	21. (отменена с решение № 951/29.01.2019 г.) 

	22. Компаньонки и компаньони — данъкът се определя в размер на .... лв./евро, според местонахождението на обекта.

                                                                           5460.00/2791.65                3900.00/1994.04



	23. Масажистки и масажисти — данъкът се определя в размер на .... лв./евро, според местонахождението на обекта.

                                                                           1248.00/638.09                  650.00/332.34



	24. Гадатели, екстрасенси и биоенерготерапевти — данъкът се определя в размер на.....лв./евро,  според местонахождението на обекта.

                                                             4680.00/2392.85                  2600.00/1329.36


	25. Фотографски услуги — данъкът се определя в размер на ... лв./евро, според местонахождението на обекта.

                                                            572.00/292.46                       260.00/132.94



	26. Посреднически услуги при покупко-продажба, замяна и отдаване под наем на недвижими имоти — данъкът се определя в размер на ... лв./евро,  според местонахождението на обекта.

                                                            520.00/265.87                      130.00/66.47



	27. Санитарни възли, наети под аренда — данъкът се определя в размер на ... лв./евро,   според местонахождението на обекта.

                                                             312.00/159.52                     195.00/99.70



	28. Ключарски услуги, ремонт на брави, поправка на чанти, книговезки услуги, ремонт на шевни машини — данъкът се определя в размер на ... лв. /евро,  според местонахождението на обекта.

                                                            117.00/59.81                       65.00/33.23



	29. Ремонт на чадъри, ремонт и зареждане на запалки, ремонт на велосипеди, коминочистачни услуги — данъкът се определя в размер на ... лв./евро, според местонахождението на обекта.

                                                             93.60/47.86                        65.00/33.23



	30. Заложни къщи – данъкът се определя в размер на... лв./евро.  
                                                             15600.00/7976.15               3900.00/1994.04



	31. Продажба на вестници, списания, българска и преводна литература — данъкът се определя в размер на ... лв./евро, според местонахождението на обекта.

                                                             117.00/59.82                       39.00/19.46



	32. Ремонт на компютри, компютърна и друга електронна офис техника (копирни апарати, факс апарати, принтери и други) — данъкът се определя в размер на ... лв./евро,  според местонахождението на обекта.         

                                                            1125.00/575.20                    390.00/199.40



	33. Игри с развлекателен или спортен характер — данъкът се определя за брой съоръжения според местонахождението на обекта, както следва:

	а) За развлекателни игрални автомати и други игри, функциониращи с монета или жетон, размера на данъка за брой съоръжение е ... лв./евро.  
                                                            190.00/97.15                       130.00/66.47



	б) За минифутбол, тенис на маса, хвърляне на стрели, пейнтбол и спийдбол, минибаскетбол, бридж, табла, размера на данъка за брой съоръжение е ... лв./евро.  
                                                            22.00/11.25                         10.40/5.32



	в) За зали за боулинг и кегелбан — данъкът за игрален коридор и билярд — данъкът за маса е в размер на ... лв./евро.  

                                                            94.00/40.06                         52.00/26.59



	34. Фитнес центрове и спортни зали — данъкът се определя според местонахождението на обекта, както следва:

       за 1 кв.м.                                     4.00/2.05                             2.60/1.33 
          и за един фитнес уред           702.00/358.93                 390.00/199.40 



	35. Химическо чистене, пране и гладене — данъкът се определя в размер на ... лв./евро на брой съоръжения, според местонахождението на обекта:

                                                                       315.90/161.52                 172.90/88.40



	36. Мелничарски услуги:

	а) За мелници за брашно —. данъкът се определя в размер на 23.40 лв./11.96 евро на линеен сантиметър от дължината на млевната линия.



	б) За мелници за фураж стационарни — данъкът се определя в размер на 780.00 лв./398.81 евро 



	37. Услуги с атрактивен характер:

	а) корабчета
	975.00 лв./498.51 евро на брой



	б) лодки
	585.00 лв./299.11 евро на брой



	в) яхти
	1170.00 лв./598.21 евро на брой



	г) джетове
	1170.00 лв./598.21 евро на брой



	д) влакчета
	39.00 лв./19.94 евро на място



	е) файтони
	97.50 лв./49.85 евро на място



	ж) водни ски, водни планери и сърфове, водни колела, включително надуваеми, водни увеселения
	195.00 лв./99.70 евро на брой оборудване



	з) зимни ски (включително ски-екипировка), зимни кънки, сноубордове, шейни
	195.00 лв./99.70 евро на брой оборудване



	и) въртележки, виенски колела, блъскащи се колички, велосипеди и рикши
	195.00 лв/99.70 евро. на място



	к) детски колички и моторчета
	      195.00 лв/99.70 евро. на брой



	л) стрелбища
	390.00 лв./199.40 евро на брой стрелбище



	38. Обучение на водачи на моторни превозни средства — данъкът се определя за брой моторно превозно средство в следните размери  ... лв./евро:

	а) мотопеди, мотоциклети
	  455.00/232.64        260.00/132.94



	б) други МПС
	  910.00/465.28       520.00/265.87

 

	39. Услуги “Пътна помощ” на пътни превозни средства — данъкът се определя в размер на 

2600.00 лв./ 1329.36 евро за брой моторно превозно средство. 



	40. Услуги със земеделска и горска техника—данъкът се определя за брой техника, както следва:

	а) комбайн — 429.00 лв./219.34 евро


	б) трактори, тракторни ремаркета, самоходни шасита и други самоходни и самодвижещи се машини —  143.00 лв./73.12 евро



	в) прикачни, навесни и стационарни машини — 14.30 лв. / 7.31 евро.

